**ĮSTAIGŲ, ĮMONIŲ, ORGANIZACIJŲ PAVADINIMŲ VARTOJIMO KLAUSIMAI**

**Kaip rašyti įvairių institucijų pavadinimus?**

Oficialūs valstybinės valdžios įstaigų pavadinimai prasideda tikriniu šalies vardu – Lietuvos Respublika. Kiti pavadinimą sudarantys daiktavardžiai yra bendriniai, todėl rašomi mažąja raide, pvz.: **Lietuvos Respublikos finansų ministerija**, **Lietuvos Respublikos užsienio reikalų ministerija**.

Pagal tą pačią taisyklę rašomi ir neoficialūs pavadinimai su santrumpomis, pvz., LR finansų ministerija.

Išimtis – aukščiausiųjų valstybinės valdžios institucijų, taip pat svarbiausių tarptautinių organizacijų pavadinimai: visi jų žodžiai rašomi didžiąja raide, pvz.: **Lietuvos Respublikos Seimas**, **Lietuvos Respublikos Vyriausybė**, **Lietuvos Respublikos Konstitucinis Teismas**, **Jungtinės Tautos, Europos Sąjunga**, **Europos Taryba** ir pan.

Kai vartojamas trumpesnis įstaigos pavadinimas, didžiąja raide rašomas pirmasis jo žodis, pvz.: **Finansų ministerija**, **Užsienio reikalų ministerija**. Taip pat rašomi ir kiti pavadinimai, pvz.: **Lietuvos mokslų akademija** (**Mokslų akademija**), **Lietuvos nacionalinis muziejus** (**Nacionalinis muziejus**), **Jaunimo darbo centras** (**Darbo centras**).

Primintina, kad pavadinimas, sutrumpintas iki rūšinės reikšmės žodžio, paprastai rašomas mažąja raide, pvz.: **ministerija**, **muziejus**, **centras**, **bankas.**

Pirmą kartą paminint įstaigą (įmonę) turi būti parašytas pilnas tikslus pavadinimas. Po to galima sutrumpinti teisinį statusą nurodančius žodžius (UAB, AB, VšĮ) arba sutrumpinti pavadinimą iki rūšinės reikšmės žodžio (ligoninė, mokykla, centras, biblioteka), arba vartoti abreviatūras – santrumpas, sudarytas iš sudėtinio pavadinimo žodžių pirmųjų raidžių, (PSPC, LKC).

**Pakruojo rajono savivaldybė** (toliau – Savivaldybė *(kaip institucija)* arba savivaldybė *(jei kalbama apie teritoriją*):

Pvz.: Pakruojo rajono savivaldybės (toliau – Savivaldybė) vadovai susitiko su vietos verslininkais. Aptarti verslo plėtros Savivaldybės teritorijoje (arba savivaldybėje) klausimai.

**Pakruojo rajono savivaldybės taryba** (toliau – Savivaldybės taryba, Taryba / taryba).

**Pakruojo rajono savivaldybės tarybos Ekonomikos ir finansų komitetas** (toliau – Ekonomikos ir finansų komitetas / komitetas).

**Pakruojo rajono savivaldybės administracija** (toliau – Savivaldybės administracija / administracija).

Administracijos struktūrinių skyrių ir poskyrių pavadinimai rašomi iš didžiosios:

\* **Pakruojo rajono savivaldybės administracijos Švietimo skyrius** (toliau – Švietimo skyrius / skyrius)

\* **Pakruojo rajono savivaldybės administracijos Teisės ir civilinės metrikacijos skyriaus Informacinių technologijų poskyris** (toliau – Informacinių technologijų poskyris / poskyris).

\* **Pakruojo rajono savivaldybės administracijos Pakruojo seniūnija** (toliau – Pakruojo seniūnija / seniūnija).

**\* Pakruojo rajono savivaldybės Kontrolės ir audito tarnyba** (toliau – Kontrolės ir audito tarnyba / tarnyba).

\* [**Nacionalinio visuomenės sveikatos centro prie Sveikatos apsaugos ministerijos**](https://nvsc.lrv.lt/lt/) **Šiaulių departamento Pakruojo skyrius (**toliau – NVSC Pakruojo skyrius).

**\* Valstybinės maisto ir veterinarijos tarnybos Šiaulių departamento Pakruojo skyrius (toliau – VMVT Pakruojo skyrius).**

**\* Viešoji įstaiga Šiaulių regiono atliekų tvarkymo centras (toliau – ŠRATC).**

SVARBU: dokumento sudarytojo pavadinimas turi atitikti teisės aktuose nustatytą pavadinimą.

Lentelėje Pakruojo rajono įstaigų, įmonių, organizacijų pavadinimai surašyti taip, kaip jie įregistruoti VĮ Registrų centre (pasviruoju šriftu parašyti įstaigų padalinių / filialų pavadinimai):

|  |
| --- |
| **SAVIVALDYBĖS ĮMONĖS** |
|  Uždaroji akcinė bendrovė „Pakruojo komunalininkas“ |
|  Uždaroji akcinė bendrovė „Pakruojo šiluma“ |
|  Akcinė bendrovė „Pakruojo autotransportas“ |
|  UAB „Pakruojo vandentiekis“ |
|  |
| Pakruojo rajono savivaldybės priešgaisrinė tarnyba |
| Pakruojo rajono ugniagesių savanorių draugija |
| **SVEIKATA** |
| Viešoji įstaiga Pakruojo ligoninė |
| Viešoji įstaiga Pakruojo rajono pirminės sveikatos priežiūros centras |
| Pakruojo rajono savivaldybės visuomenės sveikatos biuras |
| **SPORTAS** |
| Pakruojo rajono sporto centras |
| VšĮ Pakruojo futbolo klubas |
| Pakruojo BMX sporto klubas |
| Pakruojo krepšinio klubas |
| Pakruojo miesto šachmatų-šaškių klubas |
| Asociacija „Už Pakruojo sportą“ |
| Pakruojo sporto klubas „Robusta“ |
| Pakruojo svarsčių kilnojimo klubas „Jėga“ |
| Pakruojo sveikatos klubas „Valia“ |
| Pakruojo laisvalaikio ir sporto klubas „Startas“ |
| **KULTŪRA** |
| Pakruojo rajono savivaldybės Juozo Paukštelio viešoji biblioteka |
| Pakruojo kultūros centras |
| Linkuvos kultūros centras |
| Noreikonių kultūros ir edukacijos centras |
| **SOCIALINĖS ĮSTAIGOS** |
| Pakruojo nestacionarių socialinių paslaugų centras |
| *Pakruojo nestacionarių socialinių paslaugų centro Laikino gyvenimo namai* |
| *Pakruojo nestacionarių socialinių paslaugų centro Pagalbos į namus tarnyba* |
| *Pakruojo nestacionarių socialinių paslaugų centro Bendruomeninių paslaugų tarnyba* |
| Linkuvos socialinių paslaugų centras |
| *Linkuvos SPC Savarankiško gyvenimo namai „Spindulys“* |
| *Linkuvos SPC Globos namai „Saulė“* |
| *Linkuvos socialinių paslaugų centro Samariečių vaikų globos namai* |
| Linkuvos socialinės globos namai  |
| Lietuvos aklųjų ir silpnaregių sąjungos Pakruojo rajono filialas |
| Lietuvos sutrikusios psichikos žmonių globos bendrijos Pakruojo skyrius |
| Pakruojo černobyliečių draugija |
| Klovainių sutrikusio intelekto jaunuolių centras |
| Rozalimo Švč. M. Marijos Vardo parapijos senjorų namai |
| Pakruojo rajono neįgaliųjų draugija |
| Sutrikusio intelekto žmonių globos bendrija „Pakruojo Viltis“ |
| Pakruojo rajono diabeto klubas „Vita“ |
| **ŠVIETIMAS** |
| Pakruojo suaugusiųjų ir jaunimo švietimo centras |
| *Pakruojo suaugusiųjų ir jaunimo švietimo centro Pedagoginė psichologinė tarnyba* |
|  |
| Pakruojo „Atžalyno“ gimnazija |
| Pakruojo r. Linkuvos gimnazija |
| Pakruojo r. Žeimelio gimnazija |
| Pakruojo „Žemynos“ progimnazija |
|  |
| Pakruojo Juozo Pakalnio muzikos mokykla |
| *Pakruojo Juozo Pakalnio muzikos mokyklos Pakruojo atviras jaunimo centras* |
|  |
| Pakruojo rajono Žeimelio darželis-daugiafunkcis centras „Ąžuoliukas“ |
| Pakruojo rajono Stačiūnų daugiafunkcis centras |
|  |
| Pakruojo r. Lygumų pagrindinė mokykla |
| Pakruojo r. Pašvitinio pagrindinė mokykla |
| Pakruojo r. Rozalimo pagrindinė mokykla |
| Pakruojo rajono Balsių pagrindinė mokykla |
|  |
| Viešoji įstaiga Pakruojo nevalstybinis katalikų lopšelis-darželis „Varpelis“ |
| Pakruojo r. Linkuvos lopšelis-darželis „Šaltinėlis“ |
| Pakruojo rajono Žvirblonių vaikų darželis |
| Pakruojo vaikų lopšelis-darželis „Saulutė“ |
| Pakruojo vaikų lopšelis-darželis „Vyturėlis“ |
| Linkuvos specialioji mokykla |
| **JAUNIMAS** |
| Viešoji įstaiga Pakruojo vaikų ir jaunimo klubas prie Pakruojo rajono policijos komisariato |
| Pakruojo rajono jaunimo organizacijų sąjunga „Apskritasis stalas“ |
| VšĮ „Pakruojo jaunimas“ |
| Klovainių jaunimo klubas |
| Linkuvos vaikų ir jaunimo užimtumo centras |
| Noreikonių jaunimo klubas |
| **BENDRUOMENĖS, DRAUGIJOS, KLUBAI** |
| Vietos veiklos grupė „Pakruojo rajono partnerystė“ |
| Pakruojo miesto vietos veiklos grupė |
| „Pakruojo rajono bendruomenių sąjunga“ |
| Asociacija Pakruojo miesto Naujamiesčio bendruomenė |
| Pakruojo centro bendruomenė |
| Pakruojo kaimo bendruomenė |
| Pakruojo senamiesčio bendruomenė |
| Pakruojo seniūnijos Taikos seniūnaitijos bendruomenė |
| Klovainių bendruomenė |
| Rozalimo miestelio bendruomenė |
| Linkuvos bendruomenė |
| Lygumų bendruomenės centras |
| Pašvitinio kaimo bendruomenė |
| Žeimelio bendruomenės centras |
| Guostagalio kaimo bendruomenė |
| Mažeikonių kaimo bendruomenė |
| Noreikonių kaimo bendruomenė |
| Asociacija Pakruojo rajono Užupio bendruomenė |
|  |
| Lietuvai pagražinti draugijos Pakruojo skyrius |
| Lietuvos medžiotojų ir žvejų draugijos Pakruojo skyrius |
| Pakruojo karpininkų klubas |
| Pakruojo medžiotojų būrelis |
| Rozalimo medžiotojų būrelis |
| Pakruojo rajono meškeriotojų klubas „Žvejo sėkmė“ |
| Tryškių-Linkuvos medžiotojų būrelis |
| Lietuvos medžiotojų ir žvejų draugijos Vainagių-Lygumų medžiotojų būrelis |
| Pašvitinio medžiotojų būrelis |
| Žeimelio medžiotojų klubas „Glebava“ |
|  |
| Pakruojo rajono bitininkų draugija „Dobilas“ |
|  |
| Lietuvos politinių kalinių ir tremtinių sąjungos Pakruojo filialas |
| Pakruojo katalikių moterų draugija |
| Pakruojo pagyvenusių žmonių asociacija |
| Pakruojo r. nukentėjusių nuo teroristų vokiečių okupacijos bei pokario metais draugija „Atmintis“ |
| **ŽEMĖS ŪKIS** |
| Viešosios įstaigos Lietuvos žemės ūkio konsultavimo tarnybos Pakruojo rajono biuras |
| Lietuvos ūkininkų sąjungos Pakruojo rajono skyrius |
|  Pakruojo r. Degėsių žemės ūkio bendrovė |
| Pakruojo rajono Gačionių žemės ūkio bendrovė |
| Pakruojo rajono Guostagalio žemės ūkio bendrovė |
| Pakruojo rajono „Žalgirio“ žemės ūkio bendrovė |
| Pakruojo rajono žemės ūkio bendrovė „Migla“ |
| Pakruojo rajono žemės ūkio bendrovė „Pelaniškiai“ |
| UAB „Pakruojo agrochemijos grūdai“ |
| Pakruojo rajono Linkuvos žemės ūkio bendrovė |
| Lygumų žemės ūkio bendrovė |
| Žeimelio žemės ūkio bendrovė |
| **VERSLAS** |
| Pakruojo verslo informacijos centras |
| Pakruojo ūkininkų kredito unija |
| Pakruojo rajono verslininkų ir darbdavių asociacija |
| Uždaroji akcinė bendrovė „Pakruojo veislininkystė“ |
| Akcinė bendrovė „Klovainių skalda“ |
| **PAKRUOJO RAJONE VEIKLĄ VYKDO** |
| Uždaroji akcinė bendrovė „Pakruojo Elsana“ |
| Pakruojo individualių garažų eksploatavimo bendrija „Ratas“ |
| Linkuvos m. autogaražų statybos ir eksploatavimo bendrija „Vairas“ |
| Uždaroji akcinė bendrovė „Pakruojo parketas“ |
| Uždaroji akcinė bendrovė „Pakruojo remontas“ |
| UAB Linkuvos agrocentras |
| UAB „Žeimelio trikotažas“ |
| Akcinė bendrovė „Meresta“ |
| Akcinė bendrovė „Pakruojo arka“ |

*\*Sąraše pateikti ne visų rajone veikiančių įmonių, organizacijų, asociacijų pavadinimai.*

Vyriausioji kalbos tvarkytoja Rita Nikalajevienė

*Informacija parengta vadovaujantis VLKK konsultacijų banke pateiktomis rekomendacijomis*